**Д О Г О В О Р**

за възлагане на обществена поръчка с предмет:

**„Доставка на нов микробус 8+1 места, дълга база за нуждите на МВнР-ЦУ“**

Днес, ..................................... год., в гр. ………………., между:

**МИНИСТЕРСТВО НА ВЪНШНИТЕ РАБОТИ**, с адрес: гр. София 1113, ул. „Александър Жендов” № 2, код по Регистър БУЛСТАТ 000695228, представлявано от Mая Андонова - Генова, упълномощен възложител съгл. Заповед № 95-00-390/ 21.09.2017г. на министъра на външните работи и Искра Григорова - Зоровска, в качеството му на главен счетоводител, наричано по-долу **„ВЪЗЛОЖИТЕЛ“,** от една страна,

и

................................................................, със седалище и адрес на управление: ................................................................................. ........................................................................................................................., ЕИК:………………, представлявано от *........................................(посочва се качеството на лицето, подписващо договора)*, наричано по-долу за краткост **„ИЗПЪЛНИТЕЛ“,** от друга страна,

На основание чл. 194, ал. 1 във връзка с чл. 112 от Закона за обществени поръчки, след проведена обществена поръчка по реда на Глава двадесет и шеста от ЗОП с предмет: **„Доставка на нов микробус 8+1 места, дълга база за нуждите на МВнР-ЦУ“**

**,** се сключи настоящият договор, като страните се споразумяха за следното:

**I. ПРЕДМЕТ И СРОК НА ДОГОВОРА.**

**Чл. 1.** **(1) ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема срещу възнаграждение да извърши **„Доставка на нов микробус 8+1 места, дълга база за нуждите на МВнР-ЦУ“,** съгласно Техническата спецификация и Ценовото предложение, неразделна част от настоящия договор.

**Чл. 2.** Настоящият договор влиза в сила от момента на неговото сключване до доставяне на превозното средство, но не по-късно от 31.12.2019 г.

 **ІI. КАЧЕСТВО НА СТОКИТЕ.**

**Чл. 3.** **ИЗПЪЛНИТЕЛЯТ** се задължава да достави превозното средство, предмет на договора, с качество, отговарящо на заложените параметри в Техническата спецификация и Техническото и Ценовото му предложение, неразделна част от настоящия договор.

**Чл.4.** При констатиране на явни Несъответствия, по смисъла на чл.5, на доставеното превозно средство, ВЪЗЛОЖИТЕЛЯТ има право да откаже да подпише приемо-предавателен протокол. В тези случаи, Страните подписват констативен протокол, в който се описват констатираните Несъответствия, съобразно чл. 5. След отстраняване на Несъответствията, Страните подписват двустранен Приемо-предавателен протокол за приемане на доставката.

**Чл.5.** При „Несъответствия“ (явни или скрити дефекти, липси, недостатъци, несъответствия) на превозното средство с Техническата спецификация, неразделна част от настоящия договор, се прилага някой от следните варианти:

* 1. ИЗПЪЛНИТЕЛЯТ заменя превозното средство с Несъответствия с такова притежаващо изискванията, поставени в Техническата спецификация, неразделна част от настоящия договор; или
	2. ИЗПЪЛНИТЕЛЯТ отстранява Несъответствието в срок и по ред посочени в констативния протокол по чл. 8, ал. 4.

**Чл. 6.** **ИЗПЪЛНИТЕЛЯТ** е длъжен да предпази превозното средство от повреждане и/или унищожаване по време на транспортирането им съгласно техническата спецификация.

**ІІІ. ЦЕНА И УСЛОВИЯ НА ПЛАЩАНЕ**

**Чл. 7.** **(1)** Максималната стойност на договора е до …………………….. ………………(*съгласно Ценовото предложение на изпълнителя)* без ДДС.

**(2)** Цената по ал. 1 са съгласно ценовото предложение на **ИЗПЪЛНИТЕЛЯ** е окончателна за срока на изпълнение на договора и не подлежи на промяна, освен в предвидените в закона случаи.

 **(3)** Цените включват всички разходи на **ИЗПЪЛНИТЕЛЯ** за изпълнението на настоящия договор, включително транспортни разходи, такси и други.

**Чл. 8. (1)** За извършената доставка се съставя двустранен приемо-предавателен протокол, подписан от страните.

**(2)** Цената на превозното средство се заплаща със 100% авансово плащане от **ВЪЗЛОЖИТЕЛЯ** в срок до 10 (десет) дни от подписването на приемо-предавателен протокол за извършената доставка и след получаване на издадена от **ИЗПЪЛНИТЕЛЯ** фактура в която изрично е упоменат номера на договора, документ удостоверяващ гаранционния срок на автомобила и гаранция за обезпечаване в пълен размер авансово предоставените средства.

**(3) ВЪЗЛОЖИТЕЛЯТ** заплаща стойността на доставените стоки в лева, по следната банкова сметка на **ИЗПЪЛНИТЕЛЯ**:

БАНКА: ; BIC:…………… ; IBAN:………………..

 **(4)** В случай, че при приемането на доставката се констатиратнесъответствия по чл.5 се съставя констативен протокол, който се подписва и от двете страни.

 **(5)** Плащане не се извършва в случай, че за Изпълнителя е получена информация от Националната агенция за приходите или Агенция „Митници” за наличието на публични задължения, съгласно Решение на МС № 592/ 2018 г. В този случай плащането се извършва съгласно указанията на органите на данъчната и митническата администрация.

**ІV. МЯСТО И СРОКОВЕ НА ДОСТАВКА**

**Чл. 9.** **(1)** Превозното средство, предмет на доставка по този договор, се доставя на следния адрес на **ВЪЗЛОЖИТЕЛЯ:** гр. София 1113, ул. „Александър Жендов” № 2, Министерство на външните работи – централно управление.

**(2)** Изпълнението на предмета на договора се удостоверява с подписване на двустранни приемо-предавателни протоколи от страните или техни упълномощени представители, в които се описват вида, характеристиките на превозното средство.

**(3)** Превозното средство следва да отговаря на описаните технически характеристики в Техническата спецификация, неразделна част от настоящия договор.

**Чл. 10.** (1)Срокът за доставка е до 6 месеца от сключване на договора, съгласно Техническото предложение на Изпълнителя.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 11** **ВЪЗЛОЖИТЕЛЯТ** има право:

1. да изисква от **ИЗПЪЛНИТЕЛЯ** да изпълни възложената доставка качествено и в срок, без отклонение от договореното и без недостатъци;

2. да изисква от **ИЗПЪЛНИТЕЛЯ** замяната на некачествената, непълна или дефектна доставка по реда и в сроковете, определени в този договор;

3. да не приеме и върне на **ИЗПЪЛНИТЕЛЯ** превозното средство неотговарящо на някои от посочените от **ВЪЗЛОЖИТЕЛЯ** изисквания.

**Чл. 12.** **ВЪЗЛОЖИТЕЛЯТ** е длъжен:

1. При добросъвестно и точно изпълнение на Договора, да заплати на **ИЗПЪЛНИТЕЛЯ** възнаграждение в размер, при условия и в срокове съгласно настоящия договор.;

2. да приеме доставеното му от **ИЗПЪЛНИТЕЛЯ** МПС по реда и при условията на настоящия договор.

**VІ. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 13.** **ИЗПЪЛНИТЕЛЯТ** има право:

1. да получи цената на доставеното превозното средство по реда и при условията на настоящия договор;

2. да изисква от **ВЪЗЛОЖИТЕЛЯ** информация и съдействие, необходими му за качественото извършване на доставката по чл. 1.

**Чл. 14. ИЗПЪЛНИТЕЛЯТ** се задължава:

1. да достави превозното средство, което съответства по качество и описание на посоченото в настоящия договор;

2. да достави превозно средство, която да съответства на изискванията на Техническата спецификация;

3. да осъществи доставката до мястото посочено от Възложителя за своя сметка;

4. да отстранява за своя сметка допуснатите недостатъци, грешки и установени дефекти в процеса на изпълнението на договора в сроковете по чл. 22;

5. да предостави достъп до документите, свързани с изпълнението на настоящия договор, на упълномощените представители на **ВЪЗЛОЖИТЕЛЯ**;

6. да изпраща квалифициран персонал на място за точното идентифициране на проблем при Възложителя;

**VІІ. УВЕДОМЛЕНИЯ МЕЖДУ СТРАНИТЕ. ЛИЦА ЗА КОНТАКТ.**

**Чл. 15.** Уведомленията между страните, в това число и заявките за доставка, се извършват в писмена форма.

**Чл. 16.** Упълномощените лица за изпълнение на дейностите по този договор са, както следва:

1. За ВЪЗЛОЖИТЕЛЯ: Име, длъжност, телефон, факс, e-mail, адрес:

………………………………………………………………………………………………………

1. За ИЗПЪЛНИТЕЛЯ: Име, длъжност, телефон, факс, e-mail, адрес:

 ………………………………………………………………………………………………………..

**VІІІ. ГАРАНЦИЯ ЗА ИЗПЪЛНЕНИЕ НА ДОГОВОРА И ГАРАНЦИЯ ЗА АВАНСОВО ПРЕДОСТАВЕНИ СРЕДСТВА**

**Чл. 17.** **(1)** При подписване на договора **ИЗПЪЛНИТЕЛЯТ** предоставя гаранция за добро изпълнение /банкова гаранция, застраховка или парична сума, внесена по сметка на Възложителя/ в размер на …….. (3 % три процента от цената на договора без ДДС).

 **(2)** При представяне на банкова гаранция или застраховка, която обезпечава изпълнението чрез покритие на отговорността на изпълнителя , същите трябва да имат срок на валидност най-малко 30 дни след изтичане на гаранционния срок на МПС.

**(3)** При точно и пълно изпълнение на договора гаранцията за изпълнение се освобождава (възстановява) при условията на чл. 18.

### (4) ВЪЗЛОЖИТЕЛЯТ може да се удовлетвори от гаранцията в случаите, когато в негова полза е възникнало вземане от неизпълнение на задълженията на ИЗПЪЛНИТЕЛЯ.

**(5)** **ВЪЗЛОЖИТЕЛЯТ** има право да задържи гаранцията за изпълнение**,** ако в хода на изпълнение на договора е възникнал спор между страните относно неизпълнение на задълженията на **ИЗПЪЛНИТЕЛЯ** и спорът е отнесен за решаване пред компетентния български съд.

**Чл. 18. (1) ВЪЗЛОЖИТЕЛЯТ** освобождава гаранцията за изпълнение на Договора на етапи и при условия, както следва:

1. частично освобождаване в размер на 2 % (два процента) от стойността на Договора в размер на ………………. (…………………………) лева, в срок от 30 (тридесет) дни, след приемане на доставката на превозното средство и подписване на Приемо-предавателния протокол по чл. 21 без забележки, при условие че сумите по гаранцията не са задържани, или не са настъпили условия за задържането им;
2. окончателно освобождаване на остатъчната сума по гаранцията се извършва в срок от 30 (тридесет) дни, след изтичане на гаранционния срок на доставеното превозно средство, при условие, че Изпълнителят е изпълнил всички свои задължения по Договора и сумите по гаранцията не са задържани, или не са настъпили условия за задържането им.

**(2)** Ако Изпълнителят е внесъл гаранцията за изпълнение на Договора по банков път, Възложителят освобождава съответната част от нея в срока и при условията на ал. 1.

**(3)** Възложителят не дължи лихви, такси, комисионни или каквито и да било други плащания върху сумите по предоставените гаранции, независимо от формата, под която са предоставени.

**(4)** Гаранциите не се освобождават от Възложителя, ако в процеса на изпълнение на Договора е възникнал спор между Страните относно неизпълнение на задълженията на Изпълнителя и въпросът е отнесен за решаване пред съд. При решаване на спора в полза на Възложителя той може да пристъпи към задържане на гаранциите.

**(5)** Възложителят има право да задържи изцяло или частично гаранцията за изпълнение, при пълно или частично неизпълнение на задълженията по настоящия Договор от страна на Изпълнителя и/или при разваляне или прекратяване на настоящия Договор по вина на Изпълнителя. В тези случаи, Възложителят има право да задържи от гаранцията за изпълнение суми, покриващи отговорността на Изпълнителя за неизпълнението.

**(6)** Възложителят има право да задържа от сумите по гаранцията за изпълнение суми равни на размера на начислените неустойки и обезщетения по настоящия Договор, поради непълно или частично изпълнение на задълженията на Изпълнителя.

**Чл. 19.** **(1)** Изпълнителят предоставя гаранция за обезпечаване в пълен размер на авансово предоставените средства – 100% от стойността на договора, в една от следните форми - банкова гаранция, застраховка или парична сума, внесена по сметка на Възложителя.

**(2**) Гаранцията за авансово предоставените средства сеосвобождава в срок от 3 (три) дни, след доставката на превозното средство и подписването на приемо-предавателния протокол по реда на чл. 21, при условие, че Изпълнителят е изпълнил всички свои задължения по Договора и сумите по гаранцията не са задържани, или не са настъпили условия за задържането им.

**Чл. 20** Обслужването на банковата гаранция, таксите и други плащания по нея, банковите преводи, комисионните, както и поддържането на банковата гаранция за целия период на действие на договора, са за сметка на **ИЗПЪЛНИТЕЛЯ.**

**ІХ. ПРЕДАВАНЕ И ПРИЕМАНЕ НА СТОКИТЕ**

**Чл. 21.** Предаването и приемането на доставката на мястото, по чл. 9 се извършва с приемо-предавателен протокол. Протоколът трябва да посочва вида и характеристиките на превозното средство. Доставката се извършват в рамките на работното време на **ВЪЗЛОЖИТЕЛЯ**.

 **X. РЕКЛАМАЦИИ.**

**Чл. 22.** В случай че се установят скрити недостатъци и/или дефекти, за които **ИЗПЪЛНИТЕЛЯТ** е бил уведомен, същият е длъжен да ги отстрани или замени частите с нови със същите или по-добри характеристики, ако недостатъкът ги прави негодни за използване по предназначение, в срок до 5 дни от уведомлението.

**Чл. 23.** Всички разходи, свързани с подмяната, транспорта и други на некачествени или дефектни части са за сметка на **ИЗПЪЛНИТЕЛЯ**.

**Чл. 24. (1)** Изпълнителят ще извършва гаранционна поддръжка на доставения автомобил за период от ………………….месеца, съгласно представения документ от производителя за гаранционния срок на автомобила Гаранционният срок започва да тече от датата на предавателно–приемателния протокол.

**(2)** В гаранционния период ИЗПЪЛНИТЕЛЯТ осигурява постоянна връзка чрез факс или e-mail за заявяване на възникнал проблем от страна на ВЪЗЛОЖИТЕЛЯ.

**(3)** Всички разходи по време на гаранционното обслужване са за сметка на Изпълнителя.

**ХІ. НЕУСТОЙКИ И ОБЕЗЩЕТЕНИЯ**

**Чл. 25.** Ако **ИЗПЪЛНИТЕЛЯТ** не изпълни възложената доставка или част от нея, или изискванията за нея съгласно договора в установения по договора срок, същият дължи на **ВЪЗЛОЖИТЕЛЯ** неустойка в размер на 2% (два процента) от стойността на дължимата доставка без ДДС, но не повече от 10% (десет процента) от стойността на договора без ДДС.

**Чл. 26.** При забава на доставката, **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 2% (два процента) от стойността на дължимата доставка без ДДС за всеки просрочен ден, но не повече от 10% (десет процента) от стойността на договора без ДДС.

**Чл. 27.** При забава в плащането **ВЪЗЛОЖИТЕЛЯТ** дължи неустойка в размер на 0.05% от дължимата сума за всеки ден закъснение, но не повече от 3% (три процента) от стойността на договора без ДДС.

**Чл. 28. ВЪЗЛОЖИТЕЛЯТ** има право да прихване дължимите обезщетения и неустойки от сумите, дължими на **ИЗПЪЛНИТЕЛЯ** за доставените артикули, или от гаранцията за изпълнение.

**XII. ДРУГИ УСЛОВИЯ**

**Чл. 29.** Този Договор може да бъде изменян само с допълнителни споразумения, изготвени в писмена форма и подписани от двете Страни, в съответствие с изискванията и ограниченията на чл. 116 от ЗОП.

**Чл.** **30.** Настоящия договор се прекратява при:

**1.** при виновно неизпълнение на задължения от страна на изпълнителя,

**2.** едностранно от страна на Възложителя при повторно неизпълнение на задълженията на Изпълнителя.

**Чл. 30**. Настоящият договор се подписа в два а еднообразни екземпляра – един за **ВЪЗЛОЖИТЕЛЯ** и един за **ИЗПЪЛНИТЕЛЯ**.

Неразделна част от настоящия Договор са следните приложения:

* Приложение № 1 – Техническа спецификация на **ВЪЗЛОЖИТЕЛЯ**;
* Приложение № 2 – Техническо предложение на **ИЗПЪЛНИТЕЛЯ**;
* Приложение № 3 – Ценово предложение на **ИЗПЪЛНИТЕЛЯ**.

**ВЪЗЛОЖИТЕЛ: ИЗПЪЛНИТЕЛ:**

**МАЯ АНДОНОВА-ГЕНОВА**

**ДИРЕКТОР НА ДИРЕКЦИЯ „УС И МТО”**

**И УПЪЛНОМОЩЕН ВЪЗЛОЖИТЕЛ**

***(съгласно Заповед № 95-00-390 от 21.09.2017 г.***

 ***на министъра на външните работи)***

**ГЛАВЕН СЧЕТОВОДИТЕЛ :**

**ИСКРА ГРИГОРОВА - ЗОРОВСКА**